**Vastused 04.04.2024 Transpordiameti märkustele**

Ehitisregistris esitatud 22.03.2024 Transpordiameti märkused projektile „Rae vallas, Kopli külas, Küünisaare maaüksuse DP teede ja tehnovõrkude projekteerimine. Kaust 3. Sademeveekanalisatsioon ja drenaaž“. Ehitusloa taotlus nr 2411271/02641.

1. Joonisel VK-4-02 näidatud sademeveetorustiku vaatluskaevust K2-1 liigub sademevesi edasi läbi olemasoleva sademeveetoru ø400 plast olemasolevasse sademeveekaevu SK-11 ø800/500 plast. Kaevust SK-11 juhitakse sademevesi läbi olemasoleva sademeveetorustiku ø630 PP kraavi, mis paikneb Allika tänava kinnistul (65301:013:0517). Kraav voolab loode suunas Pirita jõkke.

Kaevu SK-11 suubuvate olemasolevate sademeveetorustike arvutuslik vooluhulk kokku on 164 l/s. Olemasoleva sademeveetorustiku ø630 PP arvutuslik läbilaskevõime on 211 l/s. Lisanduva vooluhulga ära juhtimine on tagatud.

Asendiplaani joonist VK-4-02 ja seletuskirja on täiendatud.

Joonisel on kasutatud teostusjooniseid:

* Lõhe maaüksuse kanalisatsiooni-, drenaaži ja veetrassi teostusjoonis, töö nr. TJ-52/18, 2018.a., AV Geodeesia OÜ
* Lagedi-Kostivere tee ja Lagedi-Aruküla-Peningi tee teostusjoonis, töö nr. TE-08-13, 2013.a., Raxoest OÜ.
1. Vastavalt teostusjoonistele (töö nr. TJ-52/18 ja töö nr. TE-08-13) on sademevesi suunatud olemasolevasse sademeveekaevu SK-11 ø800/500 plast ja sealt edasi sademeveetorustikku ø630 PP, mis suubub kraavini.

Detailplaneeringuala sademevee lahenduse koostamisel on lähtutud AS Elveso väljastatud skeemile.

Asendiplaani VK-4-02 joonist on täiendatud olemasolevate kaevu kõrgustega ning näidatud eesvool täies ulatus kuni sademeveetorustiku suublani ehk kraavini.

1. Detailplaneeringult kokku kogutud sademevesi on juhitud sademeveesüsteemi vastavalt teostusjoonistelt saadud informatsioonile ja AS Elveso poolt edastatud skeemile. Linnu tee (riigitee nr 11302) olemasolevasse kaevu SK-11 on juhitud kogu detailplaneeringuala sademevesi, mis hõlmab teelt kokku kogutud sademevett, perspektiivseid DP ala kinnistute ühendusi, perspektiivset sademevee ühendust Ülase tee 21 kinnistuga ning lisaks on AS Elveso soovil ette nähtud ühendada Piiri tänava sademeveetorustik projekteeritud Küünisaare tänava sademeveetorustikuga. Asendiplaani VK-4-02 joonisel kaevu K2-1 juures viidatud täpsustustele olemasolevatele torustikele on korrigeeritud. Täpsustav tekst on näidatud olemasolevale drenaažitorustikule, et täpsustada drenaažitorustiku andmed enne ehitustööde algust. Seetõttu, et geodeetilisel alusplaanil on antud torustik märgitud orienteeruvana.
2. Asendiplaani joonist VK-4-02 ja seletuskirja on täiendatud.

Koostas

Skepast&Puhkim OÜ